[{"text_idx": "#000001", "text": "E-riigi Akadeemia e-demokraatia ekspert Liia Ha\u0308nni osaleb Gruusia parlamendi kutsel 14. ja 15. septembril Tbilisis konverentsil \u201cPu\u0308hendume avatusele: parlamentide tegevuskavad, standardid ja andmed\u201d, mille eesma\u0308rgiks on arendada konstruktiivset dialoogi parlamentide avatuse teemal ja vahetada kogemusi."}, {"text_idx": "#000002", "text": "Seadusandjatele ja kodanikuu\u0308hiskonna esindajatele suunatud konverents toimub rahvusvahelise seadusloome avatuse na\u0308dala GLOW raames ja u\u0308htlasi ta\u0308histatakse sellega 15. septembril U\u0308RO Demokraatia Pa\u0308eva."}, {"text_idx": "#000003", "text": "Liia Ha\u0308nni soovib konverentsil tutvuda Gruusia parlamendi avatud valitsemise kogemusega. \u201cGruusia parlament kiitis hiljuti heaks tegevuskava parlamendi avatuse suurendamiseks, lu\u0308litudes sellega rahvusvahelise avatud valitsemise partnerluse (Open Government Partnership \u2013 OGP) protsessi. See on oluline samm, sest ainult valitsuse ja vabau\u0308henduste pingutusest ei piisa, et riigivo\u0303imu teostataks la\u0308bipaistvalt ja kodanikke kaasavalt. Loodan saada selgust, kuidas Gruusias sai vo\u0303imalikuks parlamendi \u201cpositiivne ho\u0303lvamine,\u201d ra\u0308a\u0308kis Ha\u0308nni."}, {"text_idx": "#000004", "text": "Liia Ha\u0308nni on OGP raames asutatud rahvusvahelise seadusloome avatuse to\u0308o\u0308ru\u0308hma liige. Tema osalemine konverentsil saab teoks Kodanikuu\u0308hiskonna Sihtkapitali reisitoetuse kaasabil."}]